Svømmeklubben Poseidon

Organisasjonsplan

# Organisering

## Overordnet organisering

SK Poseidon er organisert etter denne modellen:

Årsmøte

Styret

Sportslig

Trenerforum

Sosial og informasjon

Dugnad

Stevner

Økonomi

Kursansvarlig

Valgkomité

Revisorer

Styret velges av årsmøtet iht. gjeldende vedtekter. Styret avholder minimum ett styremøte pr måned unntatt i sommerferien.

Poseidon er en klubb som baserer seg på frivillig innsats. For å få til drift av klubben er av avhengig av at foreldre engasjerer seg. For å reduserer belastningen på den enkelte er det et mål at flest mulig foreldre bidrar. Arbeidet i klubben er derfor organisert i 4 utvalg hvor det er tenkt at flere bidrar slik at belastningen blir mindre på den enkelte. Utvalgene ledes av styremedlemmer som rapporterer status til styret.

## Kursvirksomhet

Fra 2017 er det foreslått at kursutvalget fjernes. Kursansvarlig rapporterer i stedet direkte til styret og deltar på (deler av) styremøte etter behov som defineres av styret. Kursansvarlig har som primær oppgave å drifte klubbens kursvirksomhet. Dette innebærer:

* Se til at klubben følger opp forpliktelsene i Norges Svømmeskoleavtalen
* Ansvar for drift av kursvirksomheten i henhold til budsjett
* Ansette instruktører (i samarbeid med klubbens leder)
* Rapportering til styret
* Gjennomføre livredningskurs en pr. gang/år for trenere og instruktører
* Videreutvikling klubbens kurstilbud
* Melde inn hallbehov til styret

## Sportslig utvalg

Sportslig utvalg består av

* Sportslig leder
* Hovedtrener
* Oppmann
* Reiseansvarlig
* Medlem

Oppmann og reiseansvarlig kan være samme person.

Sportslig utvalg er styrets forlengede arm i den sportslige satsingen. Sportslig utvalg har ansvar for:

* Utarbeide sportslig plan
* Mål for det sportslige nivået i klubben
* Følge opp og evaluere klubbens målsettinger
* Holde den røde tråden ned gjennom hele klubbens partistruktur
* Rammen for klubbens trenerforum
* Ansettelse av hjelpetrenere
* Utarbeide terminliste
* Planlegge og gjennomføre treningsleir for alle partier og utenbys stevner inkludert reise og overnatting
* Gjennomføre foreldremøte som fokuserer på de sportslige planene for halvåret (2 ganger/år for alle partier)

## Sosial- og informasjonsutvalg

Sosial- og informasjonsutvalget består av:

* Leder for utvalget
* Klubbtøyansvarlig
* 2 medlemmer

Alle partier skal være representert i sosialutvalget. Ansvarlig for klubbtøy kan lede utvalget. I så tilfelle bør et ekstra medlem identifiseres.

Oppgaver for Sosial- og informasjonsutvalget:

* Arrangere jule- og sommeravslutning
* Ansvar for klubbtøy og gjennomføre bestilling, kjøp og utlevering
* Lage kafé på klubbstevner
* Sosiale aktiviteter for alle partier
* Hjemmesiden til Poseidon
* Oppdatering på sosiale media
* Sørge for pressedekning av stevner, arrangementer og generelt sikre at klubben profileres i media
* IT ansvar

## Dugnadsutvalget

Dugnadsutvalget skal sikre god gjennomføring av klubbens store dugnader, dvs stevnene i mars og september og Barnas Dag i mai.

Dugnadsutvalget består av:

* Leder dugnadsutvalg
* Stevneleder
* Barnas Dag ansvarlig
* Dommeransvarlig

Oppgaver for Dugnadsutvalg:

* Arrangere stevne i september og mars  
  Det oppnevnes en egen stevnekomité fra stevne til stevne som består av hovedansvarlige for de forskjellige oppgavene under stevnet.
* Arrangere rekruttstevner
* Barnas Dag med tilhørende loddsalg
* Arrangere og organisere andre dugnader, som for eksempel "Potetdugnaden"
* Ha oversikt over foreldres engasjement og bidrag til klubben i form av dugnad og verv

## Økonomiutvalg

Økonomiutvalg består av:

* Leder/økonomiansvarlig
* Sponsoransvarlig
* Tilskuddsansvarlig

Økonomiutvalg er ansvarlig for:

* Utarbeidelse av budsjett og oppfølging av regnskap
* Drift av svømmernes betalingsløsning og gjøre systemet kjent for foreldre
* Skaffe nye sponsorer og oppfølging av eksisterende
* Søke om midler fra relevante stiftelser, fond og myndigheter

# Visjon

***SK Poseidon skal være blant landets fremste svømmeklubber.***

Med dette menes at SK Poseidon til en hver tid skal være blant de fremste svømmeklubbene i landet innenfor områdene svømmeopplæring, konkurransesvømming, trivsel i vann, rekruttering, helse, organisasjon, ledelse og kompetanse.

# Virksomhetsidé

***Drive svømmeaktiviteter for barn og unge på alle nivåer***

Svømmeklubben Poseidon skal gjennom å være foretrukken leverandør av all svømmeaktivitet i Grenland, sørge for en solid rekrutterings- og breddeaktivitet som skaper toppsvømmere i Norge, i en profesjonelt drevet og ledet organisasjon preget av ærlighet, ansvarlighet og inkludering

## Verdier

Klubbens verdier er

* Ærlig
* Ansvarlig
* Inkluderende

Med ærlig menes at:

* Ærlighet skal gjenspeile seg i alt vi gjør/utfører i klubben. Utøvere skal være ærlige og åpne med og mot hverandre.
* Utøvelsen av svømmeidretten skal skje på ærlig vis. Juks aksepteres ikke.
* Foreldregruppen skal være ærlige og åpne mot hverandre. Det forventes at man konfronterer hverandre med de utfordringer man har direkte. Man snakker ikke om utfordringer man har med andre til andre enn de det gjelder.
* Klubbens styre og andre ansvarlige skal lede klubben på en ærlig og redelig måte
* Alle trenere skal gå foran ved å vise ærlighet og redelighet i alt de sier og gjør i trenergjerningen.

Med ansvarlig menes at:

* Ta ansvar for de oppgaver man har tatt på seg i klubben. Dette gjelder både
* foreldre, svømmere og trenere.
* Svømmere tar ansvar for sin egen trening.
* Ansvarlighet skal gjenspeiles gjennom måten alle som har en rolle i klubben opptrer på.

Med inkluderende menes at:

* SK Poseidon skal preges av mangfold. Klubben skal oppmuntre til at klubben inkluderer mennesker uansett etnisk bakgrunn, religion, alder, kjønn og funksjonshemming.
* Utøverne skal inkludere hverandre på et slikt vis at det bygges en sterk lagånd i klubben. Videre skal det oppmuntres og legges til rette for inkludering på alle klubbens partier.
* SK Poseidon skal involvere alle klubbens medlemmer til en hver tid. Ingen skjulte agendaer tillates. Med dette menes at det skal legges ned en stor jobb i å involvere gjennom informasjon og kommunikasjon om aktiviteter og beslutninger.

# Mål

***Svømmeklubben Poseidon skal være blant landets fremste svømmeklubber***

Dette betyr at klubben må ha klare mål for:

* Norges svømmeskole
* Sportslig satsing
* Organisasjon
* Trenere

For at SK Poseidon skal nå sitt hovedmål må den være blant de fremste svømmeklubbene når det gjelder de ovennevnte satsningsområder.

Svømmeskolen skal ha en årlig 20% vekst i antall betalende kursplasser

## Delmål frem til 2019

Vi skal ha 5-6 svømmere kvalifisert for individuelle øvelser under UM/jr-NM. Vi skal skape toppsvømmere ved å ivareta bredden på B og C partiet.

Vi skal ha 75% av svømmere mellom 10 og 16 år kvalifisert til LÅMØ.

Våre trenere og instruktører skal følge Norges Svømmeforbunds anbefalinger rundt utdanning, og skal ivareta svømmernes tekniske så vel som sosiale utviklingsbehov.

Vi skal sørge for at den nye svømmehallen oppfyller Poseidon sine behov for fremtiden.

Vi skal ha en organisasjonsmodell der styret er det styrende organ, driftsrelaterte oppgaver skal delegeres til utvalg, og vi skal involvere flere foreldre i drift av klubben.